uw TURN SF CC CL oa 





ANOGAETH I BAWB 


FEINDIO 


Ei Fusnes Ei Hunan ! 


W— 


Ton —“ Vulcan's Cave.” 


GWRANDEWCH yn awr, y Cymry cu, 
Mae cân ryfeddol genyf fì, 
Nid yw'n un sen i'r dynion sy' 

Yn meindio eu busnes eu hunain, 
Ond rhoddi clod i'r rhai'n yn rhwydd, 
A'u mwynder llon, a maint eu llwydd, 
Fel del pob dyn i garu'r swydd, 

Sef meindio ei fusnes ei hunan, 

Yn llwyr ar daith 'r aeth llawer dyn, 

Mewn osgo'n dost yn wysg ei din, 

Am iddo lwyr anghofio ei huu, 

Mae'n arw 'i nâd dan blaned flin ; 

A llawer Cymro yn ein gwydd 

A ddaeth yn mlaen trwy lawen lwydd— 

Mae'n dweyd, Oysurus ydyw'r swydd, 
Sef meindio'm busnes fy hunan. 














'Rwy'n cofio Ned a Bet y Big 
Fu'n d'wedyd i'r Eeciseman dig, 

Fod 7iguor smuggle yn Melin y Wig; 

Yn awr mae pawb i'w herbyn hwy, 

Ni chant byth barch mewn llan na phlwy”, 
Ni choelir chwaith mo'r celwydd mwy, 
Gwell meindio eu busnes eu hunain. 


'Rwy'n cofio 'Lisa, waela wawr, 

Sef Merch i Susan felen fawr, 

Yn hel ei bwyd, mor llwyd a'r llawr, 
O hyd yn fawr ei hangen, 

Ca'dd hono le gan Jones, Pen llan, 

I fod yn llaethwraig wrth y llan, 

Pryd hyny llywyd dae'n rhwydd i'w rhan, 
Wrth feindio ei busnes ei hunan, 

' Roedd hi mor llon o fewn y lle, 

Yn gweithio'n ddwys ei gwaith o dde'; 

'Doedd un mor drefnus yp y dre' 

Drwy'i blas yn fwyn i'w blesio 'fe ; 

Y seren oleu brafia ei bron, 

Brioda'i Meistr llwysber llon, 

Yn Ladi deg fe lediwyd hon, 
Wrth feindio'i busnes ei hunan, 

Nid megys Mal a Kit heb gel, 

Dau bentwr dwl o Bant y Del, 

A'r dannedd mawr fu'n dwyn y mel, 

Nes ai'r adwy lob yn job i'r jail; 

Ac yn y ddalfa brynta” breg, 

Fe'u chwipiwyd wrth y gyfraith deg ; 

Gwell fuasai i'r carpiau mawr eu ceg 
I feindio'u busnes eu hunain. 


Fe grogwyd llawer Cymro cu 
O achos hyll ddrygioni by”, 
Allasai fod yn cadw ty 

Wrth feindio'i fusnes ei hunan. 

A llawer un aeth tros y mor, 
I Botany Bay, oddiwrth ei stor, 
Am feindio gwagedd yn ddidor, 

Yn well na'i fusnes ei hunan. 
'Run fath a Wil, y Felin fawr, 
Fu'n dwyn ymenyn o'r Cae mawr; 
Ca'dd hwnw ei leinio'n dost ar lawr, 
Gan un o feibion Gutto Gawr ; 

'Roedd yno'n gruddfan, mewn oer gri, 

Â Ned yn curo ei gwman ci, 

Ac yntau'n gwaeddi, Gwell i mi 
Fasai meindio 'musnes fy hunan, 

A Thwm yr Heliwr ar ei hynt, 

Fu'n caru Gwen o Fwlch y gwynt, 

Beichiogodd hon fel cannoedd gynt; 

Bydd eto yn ddrwg, mi ddaliaf bunt; 

Hi dwng y plentyn arno, mi wn, 


: A hwn fydd beunydd iddo'n bwn, 


Wel, meddwch chwi, nad gwell i hwn 
Fasai meindio ei fusnes ei hunan, 


Mae llawer iawn mae'n hyll y nod, 

A. ch'wilydd byd yw d'weyd eu bod, 

O wragedd rhwydd o dan y rhod, 
Heb feindio eu busnes eu hunain, 

Ond hel ystraeon hyd y tai, 

Ac ar gym'dogion gwelant fai, 

A hwythau ar hynt yn waethat rhai 
Am feindio eu busnes eu hunain, 

Fel Siani Green, a sangai oraig, 

A Morfydd Rhys, merch Mari'r ddraig, 

Fu'n y Plas isa'n bwyta saig, 

Am yru'r gwr i guro'r wraig; 

Ca'dd hono ei churo'n arw'n wir, 

O achos celwydd, Och y cur, 

Fe ddylai pawb, ar for a thir, 

Feindio'i fusnes ei hunan. 

O, dyma geiliog oedd Sion Goch, 

A welwyd gynt yn gyru moch, 

Wrth feindio ei fusnes yn ddiroch, 

Fe lwyddai'n glyfar fel y gloch, 

Pan aeth trwy lwydd i Loegr lon, 

Ca'dd wraig hyfrydol, freiniol fron, 

A daeth y llangc yn Sgweiar llon, 
Wrth feindio ei fusnes ei hunan. 


Pob dull sy'n bod o dwyllo'r byd, 

Nod hyllo'i go' sy'n deillioi gyd, 

O eisioi ddynion bryntion bryd 
Feindio eu busnes eu hunain. 

A'r trethi trymion sydd ger bron, 

Yn gwasgu ar, Gymru lwysgu lon, 

Ddaeth am na b'asai'r deyrnas-hon 
Yn meindio ei busnes ei hunan, 

Ni buasai rhyfel mawr erioed, 
Na dim o'r ffasiwn byth yn bod, 
Na llosgi trefydd clir eu clod, 
Na gwae na gwg na drwg ar droed, | 
Na threth ar geffyl, nac ar gi, 
Na mochyn chwaith, os coeliwch chwi, | 
Pe b?asai'n holl hynafiaid ni | 
Yn meindio'u busnes eu hunain. 
Nid ai'r cyfoethog mewn un man 
I draws-orthrymu a gwasgu'r gwan, 
Na 'speilio 'r un tylawd o'i ran, 
'Run fath a'r lleidr sydd wrth y Llan, 
Darfyddai gwaith y Beili mawr, 
A'r twrnai boliog, gwibiog wawr, 
Pe d'ai pob dyn, o fach i fawr, 
I feindio ei fusnes ei hunan, 


Nid rhaid i'r un o'r llangciau llon, 
Wrth garu merched y wlad hon, 
Byth ofni gwasgu braf ei bron, 

Ond meindio eu busnes eu hunain, 
A chwithau'r merched rhwydd yn rhes, 
Gall mwynder llange ymendio'ch lles, 
Ond i chwi gofio, deuliw'r tes, 

Am feindio eich busnes eich hunain. 
Wrth fyn'd i ffwrdd o'r ffair ar ffo, 

Yn nghwmni eich cariad ambell dro, 
O cofiwch, cedwch yn eich co', 

ithag bod yn llaeth i'r gwyneb llo; 
Gochelwch drin y chwareu bach, 
Rhag myn'd yn sport i un hen wrach, 
A chym'rwch ofal o'r wichi wach, 

Gan feindio eich busnes eich hunain, 
Mae llawer merch a fu'n rhy fwyn, 

Yn gwasgu llangc dan gysgod llwyn, 
Yn awr yn chwyddo'n oer ei chwyn, 
A'i bol yn trawo cCuwch a'r trwyn, 

A'r llango yn sorri yn ddileshad, 

O'i fodd y tyng; ni fydd yn dad,— 
Wel cofiwch, ferched a llangciau'r wlad, £ 
Am feindio eich busnes eich hunain, 

